
MOLLUSCUM CONTAGIOSUM (MC)
Informații generale destinate pacienților


Ce reprezintă?

Molluscum contagiosum (MC) este o infecție virale a pielii cauzate de virusul molluscum contagiosum (MCV). Transmiterea acestuia se face prin contact direct cu pielea infectată sau obiecte contaminate. 


De ce apare?
 
Sarcina și alăptarea

Literatura de specialitate prezintă faptul că MC la femeile gravide este mai dificil de tratat, posibil din cauza modificărilor funcției endocrine și imune. La femeile însărcinate sau care alăptează, crioterapia și alte metode distructive sunt considerate cele mai sigure. 

Copiii

Frecvent la copii, datorită contaminării interumane cu riscul autoinoculării prin zgâriere, acestea pot fi localizate oriunde la nivelul corpului, preponderent în pliuri (axilare și inghinale), trunchi și membre. Diseminarea este adesea extinsă la copiii atopici, favorizată de prurit și anomalii ale imunității celulare. 

Adulți
Infecția este cel mai adesea transmisă pe cale sexuală și leziunile sunt localizate în principal în zona genitală. 

Imunosupresie

Poate fi cauzată de factori congenitali, anumite medicamente sau infecții virale (ex: HIV) și este asociată cu o incidență mai mare și rezistență la tratament.


Cum evoluează? 

Evoluția naturală a MC este caracterizat de regresia spontană, motiv pentru care este considerat că nu este  întotdeauna necesar tratamentul pacienților sănătoși. Cu toate acestea, tratamentul este justificat în anumite cazuri, cum ar fi: disconfort, mâncărime, reacții inflamatorii, suprainfecție bacteriană sau aspect cosmetic. 


Sunt necesare investigații pentru diagnosticul MC?

Aspectul clinic este adesea suficient pentru a pune diagnosticul. Rareori sunt necesare investigații suplimentare. 


Există factori care pot influența evoluția bolii?

Pacienții trebuie informați să nu-și traumatizeze leziunile (există riscul de apariție de noi leziuni), să evite contactul direct cu pielea infectată și cu obiectele posibil infectate.


Bibliografie: Ediția a VI-a a tratatului de dermatologie. J.-H. Saurat, D. Lipsker, L. Thomas, L. Borradori, J.-M. Lachapelle.

